**projektas**

**reg. Nr. T-200**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl uždarosios akcinės bendrovės „pasvalio Vandenys“**

**audito įmonės išrinkimo**

2021 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu ir 4 dalimi, Lietuvos Respublikos akcinių bendrovių įstatymo 20 straipsnio 1 dalies 5 punktu, 58 straipsnio 2 dalimi, Lietuvos Respublikos įmonių finansinės atskaitomybės įstatymo 24 straipsnio 1 dalimi, uždarosios akcinės bendrovės „Pasvalio vandenys“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-159 „Dėl uždarosios akcinės bendrovės „Pasvalio vandenys“ įstatų patvirtinimo“, 13 punktu ir atsižvelgdama į uždarosios akcinės bendrovės „Pasvalio vandenys“ 2021 m. rugsėjo 15 d. raštą Nr. S-144 „Dėl audito įmonės parinkimo“, Pasvalio rajono savivaldybės taryba nusprendžia:

1. Išrinkti uždarąją akcinę bendrovę „Audito nauda“ audito įmone atlikti uždarosios akcinės bendrovės „Pasvalio vandenys“ 2021 ir 2022 metų metinių finansinių ataskaitų rinkinių auditą.

2. Nustatyti, kad  šio sprendimo 1 punkte nurodytai audito įmonei atlyginimą už vienerių finansinių metų audito atlikimą – 3 751,00 Eur (su PVM) apmoka uždaroji akcinė bendrovė „Pasvalio vandenys“.

3. Įpareigoti uždarosios akcinės bendrovės „Pasvalio vandenys“ direktorių sudaryti sutartį su uždarąja akcine bendrove „Audito nauda“ dėl uždarosios akcinės bendrovės „Pasvalio vandenys“ 2021 ir 2022 metų metinių finansinių ataskaitų audito atlikimo.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2021-10-07 tel. (8 451) 54 114

Suderinta DVS Nr. RTS-207

Pasvalio rajono savivaldybės tarybai

**AIŠKINAMASIS RAŠTAS**

**DĖL UŽDAROSIOS AKCINĖS BENDROVĖS „PASVALIO VANDENYS“**

**AUDITO ĮMONĖS IŠRINKIMO**

2021 m. spalio 7 d.

Pasvalys

**1. Problemos esmė.**

Akcinių bendrovių įstatymo 20 straipsnio 1 dalies 5 punktu nustatyta, kad akcinių bendrovių audito įmonę renka visuotinis akcininkų susirinkimas. Kadangi Savivaldybės taryba yra vienintelė uždarosios akcinės bendrovės „Pasvalio vandenys“ (toliau – Bendrovė) akcininkė, jos raštiški sprendimai prilygsta visuotinio akcininkų susirinkimo nutarimams.

Lietuvos Respublikos akcinių bendrovių įstatymo 58 straipsnio 2 dalyje nurodyta, kad Bendrovės metinių finansinių ataskaitų rinkinį, pasibaigus finansiniams metams, tvirtina eilinis visuotinis akcininkų susirinkimas. Jeigu bendrovės metinių finansinių ataskaitų rinkinio auditas pagal įstatymus yra privalomas ar yra numatytas įstatuose, tvirtinamas tik audituotas metinių finansinių ataskaitų rinkinys. Įmonių finansinės atskaitomybės įstatymo 24 straipsnio 1 dalyje nurodyta, kad uždarose akcinėse bendrovėse, kuriose akcininkė yra valstybė ir (ar) savivaldybė, turi būti atliktas metinių finansinių ataskaitų auditas.

Manome, kad tikslinga audito įmonę išrinkti 2 metams, tuomet Bendrovės finansinę apskaitą auditorius galėtų tikrinti ir metų eigoje bei teikti Bendrovei konsultacijas.

Šios Bendrovės finansinių ataskaitų auditui atlikti audito įmonę per CVP IS rinko UAB „Pasvalio vandenys“. Buvo išsiųsti kvietimai trims audito įmonėms dalyvauti pirkime 2021 ir 2022 metų metinių finansinių ataskaitų audito atlikimui. Gauti du pasiūlymai:

1. UAB „Audito nauda“ – 3 751,00 Eur (su PVM) už vienerių metų audito atlikimą.
2. UAB „Gaudera“ – 4 719,00 Eur (su PVM) už vienerių metų audito atlikimą.

Siūlome uždarosios akcinės bendrovės „Pasvalio vandenys“ audito įmone išrinkti UAB „Audito nauda“, atliksiančią vienerių metų finansinių ataskaitų rinkinio auditą už 3 751,00 Eur (su PVM).

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Atlyginimas audito įmonei būtų mokamas iš UAB „Pasvalio vandenys“ lėšų.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė